CELEX: 62011TN0481
Language: da
Date: 2011-09-06 00:00:00
Title: Sag T-481/11: Sag anlagt den 6. september 2011 — Spanien mod Kommissionen

29.10.2011   
            
            
               DA
            
            
               Den Europæiske Unions Tidende
            
            
               C 319/25
            
         Sag anlagt den 6. september 2011 — Spanien mod Kommissionen
   (Sag T-481/11)
   2011/C 319/53
   Processprog: spansk
   
      Parter
   
   
      Sagsøger: Kongeriget Spanien (ved Rubio González)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Bilag I, del 2, afsnit VI, punkt D, femte led i Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fem anbringender.
   
               1)
            
            
               Første anbringende vedrørende tilsidesættelse af princippet om den retlige trinfølge
               
                           —
                        
                        
                           Det gøres i denne henseende gældende, at den anfægtede forordning er i strid med bestemmelserne i artikel 113, stk. 2, litra a), i Rådets forordning (EF) af 22. oktober 2007, om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1)
                           
                        
                     
         
               2)
            
            
               Andet anbringende vedrørende magtfordrejning
               
                           —
                        
                        
                           Det anføres i denne henseende, at Kommissionen med vedtagelsen af den anfægtede retsakt har forfulgt andre formål end dem, den har angivet at forfølge, ved at fravige den gældende regel, der er vedtaget af Den Økonomiske Kommission for Europa under FN.
                        
                     
         
               3)
            
            
               Tredje anbringende vedrørende tilsidesættelse af begrundelsespligten
               
                           —
                        
                        
                           Det gøres i denne henseende gældende, at den anfægtede retsakt er behæftet med en tvetydig begrundelse, der berettiger en modsatrettet afgørelse end den, der endelig blev vedtaget.
                        
                     
         
               4)
            
            
               Fjerde anbringende vedrørende tilsidesættelse af ligebehandlingsprincippet
               
                           —
                        
                        
                           Det gøres i denne forbindelse gældende, at den anfægtede retsakt uden nogen begrundelse underkaster citrusfrugter strengere krav til markedsføring end dem, der gælder for de øvrige frugter og grøntsager.
                        
                     
         
               5)
            
            
               Femte anbringende vedrørende tilsidesættelse af proportionalitetsprincippet
               
                           —
                        
                        
                           Det gøres i denne forbindelse gældende, at den anfægtede retsakt pålægger strengere krav til mærkning på baggrund af uklare motiver, der ikke er egnet til at begrunde den endeligt vedtagne afgørelse.
                        
                     
         
      (1)  EUT L 299 af 16.11.2007, s. 1, senest ændret ved Kommissionens forordning (EU) nr. 513/2010 af 15.6.2010 (EUT L 150, s. 40) og Europa-Parlamentets og Rådets forordning (EU) nr. 1234/2010 af 15.12.2010 (EUT L 346, s. 11).